
Cuelyn Wever-Croes 


PROME MINISTER 


PARLAMENTO A APROBA PRESUPUESTO 
2023 DI DOW 


E ana aki por cuminsa inverti bek den Aruba su infrastructura 


Siman pasa Prome Minister Evelyn Wever - Croes tabata 
den Parlamento di Aruba pa trata presupuesto di DOW pa 
afia 2023. Premier Wever - Croes ta gradici e fraccionnan di 
coalicion y tambe fracionnan di MAS y Accion 21 pa a sostene 
e presupuesto aki cual a wordo aproba. Awor gobierno por 
inverti bek den infrastructura y careteranan. 


Ya pa dos afia caba gobierno no por inverti den careteranan pa 
motibo cu despues cu e pandemia a bati na nos porta, mester a 
pone e prioridad riba scapa bida di hende y pone cuminda riba 
mesa di esnan cu tabatin mester di ayudo. Pues tur e placa cu 
tabatin pa infrastructura a wordo hala pa atende cu e pandemia. 
Consecuentemente, como cu pa dos afia largo no a inverti den 
infrastructura, por tuma nota aworaki cu careteranan a bay 
atras. Tin hopi caminda cu tin mester di atencion urgente, tin 
buraco diferente caminda, otro caretranan mester mantencion 
y tin careteranan nobo cu no por a wordo traha. Ademas, cu tur 


= 


e awasero cu a cay ultimamente, e situacion a bira mas grave. 


Prome Minister Wever - Croes a splica cu aworaki cu tin 
un surplus den e presupuesto, a logra aloca fondo pa traha 
riba proyectonan di infrastructura. Tin 1.6 miyon florin pa 
careteranan nobo y tambe fondo di mantencion di careteranan. 
Considerando cu tin hopi area cu tin necesidad pa wordo 
drecha rond Aruba y cantidad di fondo limita, DOW ta trahando 
riba un Masterplan cu ta encera e necesidadnan pa Aruba su 
infrastructura pa e siguiente 10 añanan. Unabes e Masterplan 
ta cla, lo busca financiamento pa ful e plan y pa asina logra 
mehora Aruba su infrastructura. 


Concluyendo, Premier Wever - Croes a bisa, cu e aprobacion 
di Parlamento ta e prome paso pa cuminsa traha pa mehora 
Aruba su infrastructura y e careteranan di Aruba, pesey ta 
gradici Parlamento pa a aproba e presupuesto aki. 

PROME MINISTER EVELYN WEVER-CROES A RIPITI 
INVITACION NA SINDICATONAN PA REUNI 


Prome invitacion tabata 22 december 2022, sindicatonan no a reacciona 


= 


baha gasto di entre otro personal. E sistema 
di evaluacion aki ta parti di e proceso', Prome 
Minister Evelyn Wever-Croes a indica. 


Sindicatonan a expresa nan preocupacion cu e 
sistema aki 

Prome Minister a traves di un carta ricibi di 
sindicatonan, atumanotadinanpreocupacionnan 
pa cu e sistema aki. Por medio di un carta tambe 
22 di december, Prome Minister Wever - Croes 
a contesta e sindicatonan y elabora riba tur nan 
preocupacionnan. Ademas a haci un invitacion 
habri pa nan, den caso cu nan tin necesidad 
di reuni, sinembargo no a tende nada mas di 
nan. Mirando cu ainda nan ta expresa di tin 
preocupacion Prome Minister ta ripiti e invitacion 
habri aki. 


Den aparato gubernamental no tin un forma uniforme pa evalua 
empleadonan. Esaki awor a cambia y entrante 1 di januari 
2023 Aruba ta conoce un sistema uniforme di evaluacion cu 
yama “Prestatiemanagement”. 


Cu e sistema aki “prestatiemanagement”, por evalua 
funcionamento di tur empleado y director, y por haci e proceso 
di promocion cana mucho mas liher. ‘Un di e metanan pa 
finansas publico sostenibel y pa Aruba sali di debenan ta, 
cu e aparato publico mester funciona mas eficiente y mester 


Por ultimo Premier Wever - Croes a bisa: “Nos 
tin cu tene na cuenta tambe cu e ehempel y e mensahe cu 
nos kier duna comunidad, nos studiantenan na Universidad, 
nos generacion di awe y futuro, specialmente den e fase di 
recuperacion cu nos pais ta aden. Mi ta convenci cu nos tur tin 
e mesun meta: un aparato gubernamental cu ta funciona bon 
y den cual derecho di tur empleado publico ta wordo respeta y 
salvaguardia. Y mi tin tur confiansa cu nos lo logra, si nos traha 
hunto y cu un actitud positivo,” Prome Minister Evelyn Wever- 
Croes a duna di conoce. 

Prome Minister Evelyn Wever-Croes: 
En conexion cu su bishitanan na scolnan den e siman di celebracion 
di Dia di Betico: 


SINT ANNA SCHOOL NA NOORD A RICIBI 
PROME MINISTER 


Prome Minister Evelyn Wever-Croes a habri e siman nobo 
mainta tempran siguiendo cu e tradicion bunita di tur afia 
en conexion cu celebracion di e fecha natal di Betico Croes. 
Dialuna mainta, Prome Minister a bishita Sint Anna School na 
Noord na unda cu el a haya un bon bini caloroso di Cabesante 
Suplente Juffrouw Helga, Reina Infantil di Noord y 1e Finalista 
Reina Infantil di Aruba, Amelia Kamperveen, demas maestro y 
alumnonan di e scol basico. 


Recibiendo e dushi bendicion di awasero durante e bishita di 
Prome Minister, Sint Anna School a canta e Himno di Aruba y 
hisa bandera di Aruba riba speelplaats manera ta costumber di 
tur dialuna pa Sint Anna School. “Nos a haya un bendicion di 
awa tambe ora nos tabata cantando e Himno di Aruba. Esaki 
ta un sefial di un siman yen di bendicion”, Prome Minister a 
expresa. 


Prome Minister a saluda e muchanan pa despues sigui pa 
comparti cu e alumnonan di klasnan 5 y 6 na unda cu Prome 
Minister a ricibi y contesta e varios preguntanan di e muchanan. 
“Mi a haya hopi pregunta, pero nan sa tambe hopi di Betico. 
Pa mi ta importante pa nan sa cu tin un Betico den cada un di 
nan, lo unico cu nan mester haci ta pa sea e miho version di 
nan mes y asina hiba Aruba padilanti”. 


Un otro aspecto cu, Prome Minister ta considera hopi importante 
p'e ta, pa nos muchanan sa cu e lucha y sacrificio cu Betico a 
hiba, el a pasa esakinan pa nos pa nos por biba den un Aruba 
liber. Aworaki ta na nos alumnonan, e siguiente generacion 
pa sigui carga nos pais. “Mi ta spera cu Betico su lucha y su 
bida por inspira nan. Mi ta hopi contento pa sa cu nan sa hopi 
di Betico y con interesa nan ta pa hiba Aruba padilanti. Esey 
nos tin cu gradici e cuerpo di maestronan di St Anna School”, 


Prome Minister a enfatisa. 


Prome Ministerta gradici SintAnna School, Cabesante Suplente 
Juffrouw Helga, Meneer Pedro Tromp, docentanan di klas 5 
y 6, Juffrouw Eva Rodriguez, Juffrouw Melisa Croes, Meneer 
Juancho Wever, Juffrouw Sandra Kock, Reina Infantil Amelia 
Kamperveen, demas maestro y alumnonan di e scol basico pa 
e cordialidad y entusiasmo cu el a wordo ricibi dialuna mainta 
23 di januari. 

Prome Minister Evelyn Wever-Croes: 


Siguiendo su bishitanan na scolnan den e siman di celebracion di Dia 
di Betico: 


PROME MINISTER TA BISHITA SCOL PRIMARIO 
KUDAWECHA NA NOORD 


y 


Faltando dos dia pa e celebracion di e fecha natal di e gran 
politico, lider, estadista y Libertador Arubiano, señor Gilberto 
François ‘Betico’ Croes, dialuna mainta, Prome Minister Evelyn 
Wever-Croes a sigui cu su bishitanan na varios school rond 
di nos isla. Na Scol Primario Kudawecha e Premier di Aruba 
a wordo ricibi pa Cabesante Xiomara Berkel, maestronan 
y alumnonan hopi entusiasma y contento cu e bishita di e 
mandatario. Prome Minister cu un curason alegre a saluda e 
muchanan pa despues sigui pa klasnan 5. 


Muchanan di Klas 5A di Meneer Dwayne Albus, a prepara un 
bunita presentacion di poesía expresando un frase di Aruba 
den diferente idioma y esaki ta loke ta haci e presentacion mas 
special. Alumnonan di Klas 5B di Juffrouw Lise Heeneman, a 
dirigi hopi pregunta na Prome Minister kende a contesta cada 
pregunta. Despues e alumnonan a demostra nan talento y a 
toca un ritmo uniforme y hopi bunita batiendo cu nan man riba 
banki. 


“E ta hopi emocionante pa mira con tur mucha ta wordo prepara 
pa un dia importante asina y mi ta spera cu Betico su lucha y 
su bida ta inspira nan tambe pa nan ta e miho version di nan 
mes den scol, den deporte, den nan hobbynan y den tur loke 


nan ta haci pasobra esey ta loke Betico lo tabata kier pa nos 
cada un”, Prome Minister a expresa. 


Prome Minister ta gradici Scol Primario Kudawecha, Cabesant, 
demas maestro y alumnonan di e scol basico pa e atencion 
amabel y cordial brinda na su persona durante su bishita 
dialuna mainta 23 di januari. 


SINTONISA 


CONFERENCIA DI PRENSA 
DI GOBIERNO DI ARUBA 


Gabinete Wever-Croes 4 


Tur dialuna y diahuebs | 10:00 am 


Dialuna 23 Januari 2023 


Dialuna 23 Januari 2023 


MINISTER MADURO DI FINANSA A REUNI PA 
ULTIMO BIAHA CU SR. RAYMOND GRADUS 
COMO PRESIDENTE DI CAFT 

Diabierna ultimo Minister Maduro di Finansa hunto Minister 
President a reuni pa ultimo biaha cu sr. Raymond Gradus como 
Presidente di CAFT ya cu dentro di poco CAFT lo conoce un 
Presidente nobo. Durante e reunion den presencia di sra. Hellen 
Van der Wal, representante di Aruba den CAFT, sr. Gradus a 
repasa e afianan di supervision financiero tras di lomba den 
cual a traha hunto cu Gobierno di Aruba na bienestar di Pais 
Aruba. Tabata añanan cu a mira avanse, pero tambe retonan 
grandi compaña pa un pandemia sin presedencia y awor un 
recuperacion atrobe den bon direccion. 


Pa e ocasion sr. Gradus a presenta e mandatarionan cu su 
buki 'Reflecties op zes jaar Financieel Toezicht' den cual ta 
para keto na, entre otro, e supervision financiero na Aruba cu 
ta wordo mira como un 'uitdagende reis.' E buki ta contene un 
compilacion di e charlanan cu sr. Gradus a tene na diferente 
Paisnan den Reino Hulandes cu ta cay bou supervision 
financiero di Hulanda. 


Minister Maduro ta gradici sr. Gradus pa su trabou haci pa 
Aruba y ta dese'e hopi exito den su otro trabounan na Hulanda. 

MINISTER MADURO A CERA CONOCI CU E 
INVESTIGACION Y PUBLICACION DI SR. CHIBI 
VAN DER HANS RIBA ARUBA SU CARNAVAL 


Recientemente Minister Maduro di Cultura a reuni 
cu sr. Chibi van der Hans riba su investigacion y | 
publicacion riba Aruba su Carnaval. Sr. Van der Q 
Hans ta conoci como fotografo den Carnaval cu 
ta percura pa e revista Bacchanal cu ta contene | 
e agenda, potret y informacion di e gruponan di 3 
Carnaval. 


Cuun coleccion asina grandi di potret y un peticion 
fo'i e mundo academico pa haci un investigacion 
riba Aruba su Carnaval, sr Chibi a cuminsa 7 afia 
pasa cu su investigacion riba e origin di Carnaval 
na Aruba. E publicacion ta conta cu 3800 potret y 
20 mil cara di participante di eventonan di Carnaval 
di cual tin nomber di 250 persona den e index di e 
buki. 

E publicacion ta den fase final y Minister Maduro 
ta spera cu sr. Chibi van der Hans banda di 
Gobierno, lo por conta cu e apoyo necesario den 
comunidad pa por finalisa e buki. Esaki sigur ta un 
documentacion historico importante di Carnaval 
cu ta enrikese e herencia cultural di Pais Aruba. 


1. Aruba's Official 


Dialuna 23 Januari 2023 


Enconexion cu Dia di Betico 2023: 

Diabierna mainta Minister di Cultura a bishita Agnes 
Kleuterschool, esaki den cuadro di Celebracion di Dia di 
Betico 2023. E mandatario a splica e alumnonan e motibo di 
e celebracion y tambe a invitanan pa hunto cu nan mayornan 
bishita e actividadnan relaciona cu Dia di Betico riba Plaza 
Libertador Betico Croes y esnan organisa den barionan dia 25 
di januari proximo. Minister Maduro a entrega scol un pintura di 
Betico, un linial di recuerdo di Betico y un foyeto cu informacion 
pa cada alumno. 


Invitacion na muchanan y famia pa participa den Kibra Coco 
riba Caya 

Ademas ta invita famianan pa participa den e actividad Kibra 
Coco Riba Caya, cual lo ta den un forma di Car rally/ Scavenger 
hunt. Esaki lo tuma luga diadomingo 22 di januari iniciando 
pa 10 or di mainta. Tur esnan cu ta participa ta ser spera 
na e parkeo di Urataka Center y aki lo ricibi tur instruccion 
pa participa. Ban cana den pasonan di Betico, caminda lo 
bishita sitionan historico den e bida di nos Libertador Betico 
Croes. Diadomingo for di 10 or di mainta e programa special 
ta cuminsa, grupo mester ta maximo 5 persona 2 adulto y 3 
mucha, inscripcion di e grupo ta tuma luga na momento cu 
scan e prome barcode na e prome pista. 


Minister Xiomara Maduro a gradici e staf di docentenan cu a 
dune e oportunidad pa bishita Agnes Kleuterschool y tambe 
a gradici e alumnonan pa e bunita recepcion y a expresa na 
cada un Felis Dia di Betico. 

AEREE 


Na Plaza Libertador G.F. Betico Croes 


BETICO- “DANKI 
PA STIMA NOS PAIS” 


4 | MANIFESTACION 
JAN|CULTURAL 


Caha di Orgel ‘Olga’ 

Hele JA Presentacion Tipico 'Brindis' 
Feria Culinario 
Boca Dushi y Artesania 


CEREMONIA 
JAN | PROTOCOLAR 


@Aruba Dia di Betico 2023 

DISFRUTA DI DIA DI BETICO NA MANA Y SINA 
DI NOS HERENCIA CULTURAL 

MANA- Museo Arqueologico Nacional Aruba ta invita un y tur 
pa haci'e un bishita riba Dia di Betico entre 10'or di mainta 
pa 2 ‘or di merdia. Salanan di exposicion permanente ta 
habri pa publico. Arkeologo Raymundo Dijkhoff lo duna un 
presentacion tocante “Artefactonan di Oranjestad Antiguo” 
y lo tin actividad creativo pa muchanan den esfera familiar. 
Entrada, presentacion y e actividad pa mucha ta gratis! 


Pa 11'or di mainta arkeologo Dijkhoff lo duna un presentacion 
enfocando riba hayazgonan na 2010, unda antes un cas di 
gobernador tabata situa y awor Plaza Daniel Leota. Esakitabata 
e prome biaha cu tabata tin hayazgo arkeologico na Playa. 
Tambe lo duna informacion tocante hayazgonan arkeologico pa ZIA 
haci despues na entre otro Havenstraat, Royal Plaza, Arubus, 
Cocolishi y Fort Zoutman. Hayazgonan cu ta cubri mas cu 
1000 aña di historia di Aruba, di e periodo Indjan y e periodo 
Europeo di e ultimo 300 afia. Lo elabora riba e uzo di Playa den 
Prehistoria y e periodo despues di 1700, incluyendo e nomber 
di Playa y Oranjestad. Pues un presentacion interesante cu un 
vision diferente di Playa/ Oranjestad. 


Promeydespuesdie presentaciontaofrece un peliculaeducativo 
cortico “Un les pa Maiky” di Stichting Monumentenfonds Aruba 
pa muchanan den auditorio. Den hardin di museo muchanan 
por haci obra di man, haya un “stempel di Indjan” y mayornan 
por relaha cu algo di bebe. Den sala di exposicion permanente 
publico por mira tambe un obra di arte di Osaira Muyale y un 
spiel antiguo cu tabata pertenece na famia Ecury. 


Bini uno, bini tur pa disfruta gratuitamente di experencianan 
ameno na MANA, cu e oportundidad pa sifia algo nobo y 
interesante di nos herencia cultural. 

MANA ta ubica na Schelpstraat 42, den e compleho 
Ecury consistiendo di edificionan monumental y moderno. 
Actualmente e entrada ta via e edificio di glas (na banda) 
pa motibo di trabounan di mantencion y restauracion cu ta 
andando. 

MINISTER 


Tur esnan cu a bishita nos playanan den Seroe 
Colorado por a tuma nota di e cambio nan na caminda. 
Minister di Turismo y Salud Publico sr. Dangui Oduber 
ta comparti cu e trabaonan di proyecto di Baby Beach 
ta avansando. Tur esaki ta parti di henter MasterPlan 
cu tin pa e area di Seroe Colorado. 


E proyecto aki ta bay eleva henter e area rond di e 
playanan aki teniendo na cuenta e importancia di | 
conserva nos naturalesa, creando asina un desaroyo 
di embeyesimento di e area na un manera sostenibel. 


Den e ilustracionnan por mira e avansenan di Fase 2 di | 
e proyecto di Baby Beach cu ta den pleno ehecucion. 
Den e fase aki entre otro ta construiendo un area di 
parkeo completamente nobo, iluminacion nobo y un 
retonde nobo, cual tambe ta parti di e plan aki. Ta bay 
tin bafionan publico pa tur bishitante, lo pone tambe 
dos kiosko caminda hende por bay cumpra cuminda 
y/of bebida. E meta ta pa e kiosko nan aki refleha e 
cultura Arubano y bende cuminda nan cu ta tipico den 
e area di Caribe. 


Pronto y dentro di e prome cuartal di afia 2023 gobierno | 
lo cuminsa cu e destaho publico pa asina cuminsa cu 
Fase 3 di e proyecto. Den e fase aki lo renoba e 2 tennis 
court, tambe lo traha riba un court multifunctional cu 
por wordo uza pa beach tennis, beach volley y beach 
soccer. E gazebo mei mei di e tennis courtnan lo bira 
un restaurant y lo renoba e trapi banda di esaki tambe 
uzando arte di mosaic. Tambe ta bay hala e turtle wall 
mas atras, yena e area cu santo blanco pa asina haci 
e beach mas grandi. 


Turismo ta e driver di nos economia y pesei su desaroyo 
ta keda un prioridad. Pronto San Nicolas tambe ta bay 
haya su fair share den e desaroyo di nos pais ora e 
bunita proyecto aki finalisa. 


Minister Oduber ta sigui percura pa proyectonan | š 
wordo ehecuta cu lo duna un balor agrega na producto z 
Aruba. = 

Geoffrey Wever 


MINISTER 


Recientemente Minister di Asuntonan’ Economico, 
Comunicacion y Desaroyo Sostenibel, mr. Geoffrey Wever, a 
ricibi bishita di mr. Dr. Carlos Bollen di Universidad di Aruba pa 
un intercambio di idea over di proteccion di consumidor. 


Vision di ministerio di Asuntonan Economico, Comunicacion 
y Desaroyo Sostenibel ta un consumidor consciente y critico. 
Pa garantiza e meta aki ta esencial proteha derechonan di 
consumidornan. 


Den un intercambio ameno, minister Geoffrey Wever y sr. 
Carlos Bollen a elabora riba con na un manera efectivo lo duna 
contenido na e proteccion legal di e consumidornan riba termino 
corto y largo. Meta primordial ta pa e consumidor ta informa di 
su derechonan. Banda di e rol di gobierno den e proteccion 
legal di consumidor tambe a papia over di e importancia di tin 
un Consumentenbond den practica pa por enforsa activamente 
e derecho di consumidor. 


di N : 
Minister Geoffrey Wever kier a gradici sr. Carlos Bollen pa 
su bishita y ta spera di por sigui conta cu su expertisio riba 
proteccion di nos consumidornan. 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 


mester cambia e 


manera di anda cu bo SI, Mi ta scoge pa haci algun cambio den mi cas/negoshi. 
desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY, ARUPRO È ECOTECH FREEZONE , 


GREEN WASTE/PALLET 
BLANCO 


Esaki ta ee frigidaire, 
HYDROLIC Y GEAR o o 


Bo kier haci mas? 


ET A” 
DUMP ILEGAL/MONDI PARKIETENBOS SERO TEISHI a URI RECICLA MINIMALISA PREVENI 


PROHIBI MENOS PREFERA ANNI RECONOCE BO Il MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ati 
2 
ve e 
Ministerio di Transporte, Integridad 
Naturalesa y Asuntonan di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 

Manera ta conoci, algun tempo atras, a instala un ekipo 
multidisciplinario cu ta preparando tur e trabounan preliminario, 
manera documentonan y plannan strategico, pa e momento cu 
bay inicia cu e negociacionnan pa cu reapertura di frontera 
cu Venezuela. Adicionalmente, a reuni tambe cu directie 
scheepvaart y directie luchtvaart caminda e havenmeester 
mes a duna un splicacion amplio di con e trabounan mester 
wordo prepara prome cu por haci e reapertura. 


Minister di Husticia y Asuntonan Social Sr. Rocco Tjon, a indica 
cu durante e reunion aki a haci palabracionnan concreto, 
caminda otro siman lo ricibi e otro dos consehonan di e otro 
dos gruponan cu ta atende cu e tematica aki. E prome grupo 
lo enfoca solamente riba e parti operacional, tin diferente 
modelonan cu nan ta uza cu lo mester ta operacional prome 
cu nos por incia cu e reapertura na un forma gradual. Di otro 
banda, e otro grupo lo enfoca riba e parti huridico, pues e 
maneho di visum y con ful e parti aki lo mester ta hinca den 
otro, prome cu por inicia cu e negociacionnan. 


Manera a menciona, otro siman lo ricibi ambos conseho, cual 
lo wordo presenta na conseho di minister, pa asina un decision 
por wordo tuma, pa e negociacionnan por cuminsa tuma luga. 
Ya caba, e decicion a cay, cu fin di luna e grupo lo cuminsa cu 
e reunionnan aki cu nan counterpartners di Venezuela tambe. 
Pues e asina yama “technisch overleg” lo inicia, pa asina nos 
por wak un “liña di tempo” realistico cu tur e puntonan por ta 
operacional, prome cu por pasa na un reapertura di frontera cu 
Venezuela na un forma gradual. 


* Venezolaanse bemanningsleden 


van de barkjes zijn visumplichtig; 


= Er dient een versoepelingsregeling 


te komen. 

Minister Rocco Tjon: 


TA BAY SIGUI INVERTI DEN TECNOLOGIA Y 
EDUCACION PA COMBATI CRIMINALIDAD MAS 
EFICIENTE Y MAS EFICAZ NA ARUBA 


Despues di a finalisa e “Justitieel Vierpartijenoverleg”, 
coleganan ministers di Sint Maarten y Curagao a keda Aruba, 
caminda nan a atende diferente otro reunionnan. Den cuadro di 
esaki, Minister di Husticia y Asuntonan Social Sr. Rocco Tjon a 
reuni cu Minister di Husticia di Curagao Sr. Shalten Hato como 
tambe e ekipo di Ministerio di Husticia y Asuntonan Social riba 
diferente tematicanan manera estranheria, Guarda nos Costa 
y Inmigracion. A reuni tambe cu Minister di Sint Maarten Sra. 
Anna E. Richerardson riba temanan cu ta toca husticia. 


Diahuebs mainta, Minster Tjon conhuntamente cu e mandatario 
di Sint Maarten Sra. Anna E. Richardson, a reuni cu e College 
van Korpschefs, y a toca diferente tematicanan cu e islanan 
tin den comun. Pues, a toca temanan manera con pa combati 
criminalidad mas eficiente y mas eficaz, y a toca principalmente 
tematicanan di delitonan cu tin un toke di violencia mara na 
dje. Ta trata di tematicanan strategico cu hunto lo bay enfoca 
riba dje, a traves di e plataforma di College van Korpschefs, 
manera topiconan di liderazgo den e Cuerponan Policial, pero 
tambe e parti di integridad y e parti di educacion cual ta hopi 
importante. 


Manera ta conoci, criminalidad ta desaroyando su mes mas 
y mas, e ta cambia continuamente pa cual motibo e ta hopi 
importante pa percura cu nos organisacionnan por adapta nan 
mes tambe na e cambionan aki. Pa e motibo aki, ta inverti den 
tecnologia, y e afianan nos dilanti, nos ta bay inverti tambe den 
educacion. Principalmente educacion den forma di workshops 
y trainingnan cu ta toca e parti di crimen financiero, pues con 
pa combati crimen financiero y crimen cibernetico. 


Un reunion sumamente positivo y fructifero, caminda por mira 
su efectonan positivo, pa cual motibo a palabra cu prome cu 
cada “Justitieel Vierpartijenoverleg” lo reuni tambe cu e Colegio 
di Altocomisarionan. 

ASICO COLEGIO HILARIO ANGELS 
Den cuadro di celebracion di Dia di Betico 


Na e ocasion special di Dia di Betico, Minister Endy Croes 
ta bishitando diferente scol rond di Aruba pa mira con e 
scolnan ta preparando pa e dia aki. Alabes e mandatario ta 
conta e alumnonan un poco di e historia, bida y logronan di 
nos Libertador Betico Croes. Na Colegio Hilario Angela na San 
Nicolas, Minister Endy Croes a wordo ricibi cu hopi entusiasmo 
pa cabesante di e scol, sra. Cornelia Aventurin — Connor, 
docente y alumnonan. 


Despues di e ricibimento Minister Endy Croes a conta e historia 
di nos Libertador Betico Croes na e alumnonan di afia 5 y 6 
di Colegio Hilario Angela. Minister Endy Croes a expresa cu e 
klasnan tabata hopi bon prepara y e alumnonan a demostra cu 
ya caba nan tin hopi conocemento di e storia di Betico Croes. 
E alumnonan a haci hopi pregunta. Despues di por a combersa 
cu e alumnonan Minister Endy Croes a haya un recorido di e 
scol. 


Directora di Colegio Hilario Angela, esta sra. Cornelia 
Aventurin - Connor a expresa cu awe tabata un dia placentero 
pa Colegio Hilario Angela y ta desea pueblo di Aruba feliz Dia 
di Betico. Minister Endy Croes ta gradici Colegio Hilario Angela 
pa e espacio y tremendo ricibimento alabes ta desea pueblo di 
Aruba feliz Dia di Betico dia 25 di januari. 

CACIQUE MACUARIMA BASISSCHOOL A 
RICIBI BISHITA DI MINISTER ENDY CROES 


En conexion cu e fecha natalicio di nos libertador Betico Croes 


Dialuna mainta, den e siman di celebracion di Dia di Betico, 
Minister di Ensefiansa y Deporte Endy Croes a bishita scol 
basico Cacique Macuarima na Santa Cruz. E mandatario 
a ricibi un caluroso bonbini door di cabesante di scol sra. 
Rachelle Croes - Caster, docente y alumnonan cu tabata hopi 
entusiasma para na entrada di e scol. Na su yegada, Minister 
Endy Croes a wordo sorprendi cu un bunita gesto na unda un 
alumno a entrega e mandatario un bunita ramo di flor. Sigui 
presentacion di e alumnonan cu a canta himno di e scol. 


Despues a dirigi e mandatario na e klasnan 5. Durante e 
mainta ameno, Minister Endy Croes a comparti informacion 
di e historia, bida, trabou y logronan di Betico Croes na e 
alumnonan. E meta di e bishita ta pa e alumnonan conoce 
un poco historia y importancia di e lucha cu Betico a hiba 
pa henter e pueblo di Aruba pa por a logra e Status Aparte. 
E alumnonan tabata scucha cu hopi atencion, tabatin hopi 
pregunta. Na final Minister Endy Croes a haci e alumnonan 
pregunta y remarcabel ta cu nan tabata conoce caba diferente 
faceta di e historia di nos Libertador. 


Cabesante di e scol, sra. Croes — Caster a expresa di ta 
contento y cu ta un honor di tin bishita di Minister Endy Croes na 
e scol. E bishita ta “sluit aan” na e simannan di preparacion cu 
e scol tabatin en conexion cu fecha natalicio di nos Libertador, 
Gilberto Frangois ‘Betico’ Croes. Dia di Betico, ta aparece tur 
aña den curiculo di e scol, como un parti hopi importante di 
educacion di e alumnonan. Minister Endy Croes ta gradici e 
cabesante di e scol sra. Rachelle Croes — Caster, tur docente y 
specialmente e alumnonan pe bunita recepcion y pa un mainta 
asina ameno. ‘Ban recorda y celebra Dia di Betico pe herencia 
bunita cu e la laga atras, nos Status Aparte’, e mandatario a 
finalisa. 

ELMAR TA INVERTI DEN VEHICULO ELECTRICO 
PA AUMENTA EFICIENCIA Y SOSTENIBILIDAD 


> | 
ELMAR 


— Redefining Energy — 


23 januari 2023, Oranjestad - ELMAR ta invertiendo den 
instalacion di charging stations pa vehiculonan electrico rond 
Aruba, y alabes a inicia un transicion di flota di compania pa 
vehiculonan electrico. ELMAR ta invertiendo den vehiculo 
electrico pa bira un organisacion mas eficiente. Vehiculonan 
electrico ta spaar entre 70-80% na costo di fuel y di mantencion. 
E ta provee un grado halto di conveniencia, y alabes e inversion 
aki ta cuadra cu e strategia financiero di e compania pa baha 
costo operacional. 


Ademas ELMAR ta orguyoso pa anuncia su compromiso 
pa bira un organisacion “carbon neutral”. Considerando cu 
transporte ta un di e causanan mas grandi rond mundo di 
“CO2 emissions”. Nos ta compronde e importancia pa reduci 
nos “carbon footprint” y promove transporte sostenibel. Pa es 
motibo, ELMAR conhuntamente cu Utilities Aruba a tuma e 
iniciativa pa inverti den e proyecto “Decarbonization Pathway” 
pa reduci nos “CO2 emission”. 


Sigur ultimo 3 afianan, Aruba a conoce un crecemento di 
vehiculonan electrico cu ta un tendencia inovativo pa Aruba. 
Como un compania vital di Aruba cu ta encarga cu distribucion 
di coriente, ELMAR tin e responsabilidad pa instala chargers 
pa vehiculonan electrico rond di Aruba. Te cu awor, ELMAR a 
instala 9 charging stations y inverti den 6 vehiculo electrico pa 
nos flota di compania. 


E proyecto aki a cuminsa na 2021 cu instalacion di “Level 
2 Chargers”. Canando den e bon direccion pa asina cumpli 
(“compliance”) cu e ‘Paris Agreement’ cu a wordo aproba door 
di Parlamento di Aruba na 2016. Durante 2022 nos a instala 5 
EV ChargeUp stations na diferente localidad, manera SETAR 
Palm Beach, MFA Noord, Local Store Palm Beach, ELMAR 
Oranjestad y Rotonde di Pos Chiquito. Desde 1 di december 
2022, ELMAR a lansa e proyecto piloto EV ChargeUp pa asina 
brinda participantenan e posibilidad pa cuminsa haci uzo di 


e chargers aki di ELMAR rond di Aruba. Nos EV ChargeUp 
stations ta situa na localidadnan conveniente y facilmente 
acesibel pa publico. E intencion ta pa tin disponibilidad di 
chargers na localidadnan strategico pa asina por haci uzo di 
esakinan den un forma mas eficiente cu ta posibel. 


Nos ta compronde cu e proyecto aki tin su desafionan, pero 
nos ta determina pa haci'e un exito. Pa e prome 2 añanan 
a instala chargers riba tereno di ELMAR mes, pero pa 2023 
lo cuminsa pone EV ChargeUp stations na negoshinan riba 
terenonan cu no ta di ELMAR. Pues lo mester traha riba un 
modelo di negoshi (“business model”) nobo pa asina por logra 
esaki. 


Na Hulanda e uzo di vehiculonan electrico a crece 
substancialmente. Gobierno di Hulanda ta trahando riba un plan 
pa 2030 unda tur auto nobo cu subi caminda publico no por tin 
“CO emission” mas, es decir cu tur auto mester ta sostenibel. 
Pa Aruba esaki ta keda dificil ainda, principalmente pa motibo 
cu mester tin alocacion di vehiculonan electrico nobo na nos 
agencianan di auto na Aruba. Pa stimula esaki, ELMAR ta den 
proceso pa crea e infrastructura di EV ChargeUp Stations rond 
di Aruba. 


Pa 2023, ELMAR lo continua cu instalacion di mas chargers cu 
ta inclui “Level 3 Fast Chargers”. Pa asina brinda un servicio hopi 
mas lihe unda cu lo por charge un vehiculo casi completamente 
den 30-45 minuut. Y alabes lo sigui inverti den vehiculonan 
electrico pa nos flota di compania den e proximo afianan pa 
asina nos contribui na e proceso di “decarbonization”. 


Nos ta invita nos comunidad pa uni cu nos den e trayecto pa 
un futuro hopi mas eficiente y sostenibel, door di uza nos EV 
ChargeUp Stations y scohiendo vehiculonan electrico como 
medio di transporte. Hunto nos por haci un diferencia pa 
proteha nos medio ambiente y crea un miho futuro pa nos tur. 


<> PROYECTO PILOTO ELECTRIC VEHICLES (EV) CHARGING STATIONS 
Mapa di EV ChargeUp statior 


Location 
Local Store Palm Beach 

MFA Noord 

SETAR Palm Beach 

ELMAR Hato 

ELMAR Oranjestad 

Aeropuerto Reina Beatrix 
Rotonde Pos Chiquito 

ELMAR San Nicolas 

ELMAR Onderstation Palm Beach 
Alhambra 

Utilities Aruba 

Rotonde Paradera 

SETAR Santa Cruz 

Polis San Nicolas 

SETAR San Nicolas 

Colony 

2023 ANA DI 


UNION JANI Y POSITIVISMO! 


ATAN 

Aña 2022 lo pasa pa historia como un aña caminda cu 
sucesonan internacional a crusa fronteranan, causando 
impacto fuerte den tur pais na mundo, y na Aruba tambe. 


Sin embargo, a pesar di e olanan grandi cu a surgi, Gobierno 
di Aruba a sigui atende cu maximo responsabilidad e 
asuntonan importante pa surpasa e retonan. Y den 2023 lo 
sigui crea solucion pa problemanan, traha riba plannan y 
realisa proyectonan nobo pa crea desaroyo, cu lo trece alivio 
pa comunidad. 

